Asiyesikia la mkuu huvunjika guu

ASIYESIKIA LA MKUU HUVUNJIKA MGUU. 

Methali hii inamaanisha kwamba iwapo kuna insi ambaye anaonywa dhidi ya kufanya jambo ambalo halina mwelekeo mazuri kwa maisha yake na kukataa kata kata kubadili mwenendo wake basi hana budi mtu huyo kuachwa kukabili maisha yake mwenyewe. 
Methali hii ni sawiya na methali zingine kama vile methali ya; Asiyefunzwa na mamaye hufunzwa na ulimwengu na mtoto akililia wembe mpe.
Razia alikuwa msichana mrembo na mwenye umbo la kuvutia sana na urembo wake ulifananishwa kama hurulaini wa peponi. Razia alipendwa sana na nina yake na kumfanya nina yake rafiki yake wa chanda na pete. Baba yake Razia hakuupenda uhusiano baina ya Razia na mama yake. 
Baba yake Razia alikuwa akilalamika kila siku kuwa tabia zake Razia hazikumpendeza. Alikuwa akifanya juhudi za mchwa wajengao vichuguu kwa mate na kumshauri kwani siku zote jungu kuu halikosi ukoko. 
Razia hakufanya  vizuri katika masomo kwani hakuona umuhimu wowote wa masomo hivyo basi tumaini lake lilikuwa la kuolewa. Razia alikuwa msichana asiyependa kufanya kazi nyumbani na hata shambani na pia alipeana kisingizi cha kuwa yeye alikuwa ni msichana mrembo na angeolewa na mwanaume yeyote. 
Siku moja. Razia alitoka kwenda katika pilka pilka zake za hapa na pale. Hii ilikuwa tabia yake kwani tabia ni nguzo. Kwenye safari zake, Razia kwa bahati mbaya aliliona jijanadume lenye miraba minne, yaani lipandikizi la mtu likikuja anakoelekea. 
Razia, ghafla bin vuu, alishtuka na kuanza kulia kwi kwi, huku machozi yake yakimtiririka tiriri. Alikuwa akitetemeka kama kifaranga aliyenyeshewa na mvua, kwani tayari jitu lile lilikuwa limemshika kwa mkono mmoja. Jitu lile lilimbaka Razia bila ya kumwonea huruma na kumuacha akiwa anachungulia kaburi. 
Razia alipatikana na kijana mmoja ambaye walisoma shule moja. Kijana huyo kwa jina Hamisi, alimsaidia na kumpeleka kwenye zahanati iliyokuwa karibu. Wazazi wa Razia walifahamishwa na kufika hospitalini alikokuwa amelazwa. Baada ya vipimo vyote kufanywa, Razia alipatikana kuwa ameambukizwa ugonjwa wa ukimwi. Alijuta sana kwa kutomsikiliza baba yake, lakini majuto ni mjukuu huja baadaye. 
Katika kisa hiki tunajifunza kuwa tunapaswa kuwathamini wazazi wetu wote wawili na kufuata ushauri wao kwani wametuzidi maarifa. Ama kweli ukikiuka ushauri wao utaona kuwa asiyesikia la mkuu huvunjika mguu.